ঢাকাৰ ঢাকেশ্বৰী মন্দিৰত এই বছৰৰ দুৰ্গা পূজাত সেৱা আগবঢ়োৱা অৱস্থাত ভাৰতীয় উচ্চ আয়ুক্ত। ছবি- উচ্চায়ুক্ত কাৰ্য্যালয়ৰ সৌজন্যত।
বাংলাদেশৰ সংখ্যালঘু, মূলতঃ হিন্দুসকলক, ভাৰতৰ নাগৰিকত্ব প্ৰদানৰ বাবে শাসকীয় বিজেপি আৰু একাংশ সংগঠনে "নিৰ্য্যাতন"ৰ দোহাই দি অহাৰ বিপৰীতে ঢাকাত মুক্তভাৱে বিজয়া দশমী উদযাপনত কৰিছে ৰামকৃষ্ণ মিছন।
ঢাকাস্থিত ভাৰতীয় উচ্চায়ুক্ত হৰ্ষ বৰ্ধন স্ৰিংলাক তেওঁৰ কাৰ্য্যালয়ত বিজয়া দশমী উপলক্ষে শুভেচ্ছা জনাই সাক্ষাৎ কৰে মহানগৰখনৰ ৰামকৃষ্ণ মিছন আৰু মঠৰ মুৰব্বী স্বামী ধ্ৰুৱেচানন্দই।
দেওবাৰে ভাৰতীয় উচ্চায়ুক্ত কাৰ্য্যালয়ে বিভাগীয় টুইটাৰ হেণ্ডলত এই কথা প্ৰকাশ কৰিছে।
সদ্যসমাপ্ত দুৰ্গা পূজাত বাংলাদেশৰ সৰ্ব বৃহৎ মন্দিৰ ঢাকেশ্বৰীত বুধবাৰে সেৱা আগবঢ়াইছিল উচ্চায়ুক্ত স্ৰিংলাই। মহা অষ্টমীৰ পূজাত ভক্তৰ মাজত প্ৰসাদো বিতৰণ কৰিছিল উচ্চায়ুক্তজনে।
ঐতিহাসিক ঢাকেশ্বৰী মন্দিৰ ইছলামী ৰাষ্ট্ৰখনত তাৎপৰ্য্যপূৰ্ণভাৱে ৰাষ্ট্ৰায়ত্ব। "ঢাকেশ্বৰী"ৰ অৰ্থ ঢাকাৰ দেৱী।
লগতে পঢ়ক- বাংলাদেশৰ মন্দিৰলৈ দুৰ্গা পূজাত ভূমি দান প্ৰধান মন্ত্ৰী হাছিনাৰ!
হিন্দু বাঙালীৰ "নিৰ্য্যাতন" আৰু নাগৰিকত্বক লৈ অসমৰ খিলঞ্জীয়াৰ নিদ্ৰা হৰণ হোৱাৰ সময়ত পূৰ্বতকৈ দুৰ্গা পূজাৰ সংখ্যা বৃদ্ধি পাইছে বাংলাদেশত।
ইছলামী দেশখনত "বাঙালীৰ জাতীয় উৎসৱ"ৰূপে সন্মান আৰু উদযাপন কৰা হয় দুৰ্গা পূজা।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
